Արվիդ Գրիգուլիս

Արվիդ Գրիգուլիս (, ), լատվիացի խորհրդային գրող, գրականագետ, դրամատուրգ, արձակագիր, քննադատ։ Լատվիայի ԽՍՀ ժողովրդական գրող (1976)։ Լատվիայի ԽՍՀ մշակույթի վաստակավոր գործիչ (1947)։ Ստալինի 2-րդ աստիճանի մրցանակի դափնեկիր (1948)։ ԽՄԿԿ անդամ (1954)։ Բանասիրական գիտությունների թեկնածու (1961), դոցենտ, պրոֆեսոր (1973)։

Կենսագրություն 
Արվիդ Գրիգուլիսը ծնվել է 1906 թվականին Վալմիրայի նահանգում, գյուղացու ընտանիքում։ Մասնակցել է Հայրենական մեծ պատերազմին։ 1935 թվականին ավարտել է Լատվիայի համալսարանի իրավաբանական ֆակուլտետը։ 1945 թվականից դասավանդել է նույն համալսարանի լատվիական գրականության ֆակուլտետում։ Պատմական հետազոտությունների և գրականության տեսության հեղինակ է։ Եղել է ԼԽՍՀ գերագույն խորհրդի պատագամավոր։

Մահացել է 1989 թվականի հոկտեմբերի 5-ին։

Ստեղծագործություններ 
Գրական գործունեությունն սկսել է 1927 թվականից։ 1940-ական թվականների կեսերից հանդես է եկել որպես դրամատուրդ։ Հայրենական մեծ պատերազմի տարիներին համագործակցել է «Լատվիայի հրաձիգը» թերթի հետ։ Գրել է պիեսներ, ակնարկներ, բանաստեղծություններ, պատմվածքներ, վիպակներ։ 1948 թվականին «Կավ և ճենապակի» պիեսի համար արժանացել է ԽՍՀՄ պետական մրցանակի։ Երեխաների համար գրել է «Երրորդ բրիգադը», «Սահմանապահները, երկու տղա և Մարս շունը», «Յուզիսի ճանապարհորդությունը»։ 1950 թվականին լատիշերեն է թարգմանել «Ասք Իգորի ճակատամարտի մասին» ստեղծագործությունը։

Մրցանակներ, պարգևներ 
 Ստալինյան 2-րդ աստիճանի մրցանակ (1948) «Կավ և ճենապակի» (1947) պիեսի համար
 Լատվիայի ԽՍՀ ժողովրդական գրող (1976)
 Լատվիայի ԽՍՀ մշակույթի վաստակավոր գործիչ (1947)
 5 այլ մեդալներ ու շքանշաններ

Ծանոթագրություններ

Աղբյուրներ 
 Энциклопедический словарь, т. 1, М., «Большая советская энциклопедия», 1953—1955
 Большая советская энциклопедия
 Театральная энциклопедия

Լատիշ գրողներ
Խորհրդային պրոֆեսորներ
Բանասիրական գիտությունների դոկտորներ
Խորհրդային բանաստեղծներ
Գրականագետներ
Խորհրդային դրամատուրգներ
Արձակագիրներ
Քննադատներ
ԽՄԿԿ անդամներ
ԽՍՀՄ գրողների միության անդամներ
Բանաստեղծներ այբբենական կարգով